Il conto, per favore… og drikkepenge?

Afskedens stund indebærer at skulle betale. Som med kvitteringen i supermarkedet, vil de fleste nok lige løbe den igennem for at sikre sig mod at betale for meget. Jeg må nu sige, at fejl er meget sjældent forekommende, og de få tilfælde, jeg mindes, har altid været til min fordel. Det irriterer ofte danskere at skulle betale for pane e coperto, som de fleste steder stadig er et fast indslag, men dette grundgebyr for ”brød og opdækning” er jo ikke i sit væsen forskelligt fra startgebyret i en dansk taxi. Det er bare en anden måde at strukturere priserne på… gyngerne og karrusellerne.

Hvad med drikkepenge? For at gøre det helt kort, så fungerer de på helt samme måde som herhjemme. Ingen ser skævt til dig, hvis du bare betaler beløbet på regningen, og der findes end ikke noget pres for at tilføje dem ved kortbetaling, som du i stigende grad kan opleve i Danmark. Har du været glad for betjeningen, føler du, at de har gjort et usædvanlig godt stykke arbejde, så lægger du drikkepenge. Ellers smiler du bare, takker og siger pænt farvel.

Copyright © Lino Vogt 2019