Hvis du er i en blot nogenlunde stor by, vil du have flere restauranter at vælge imellem. Alligevel vælger toscanerne ofte at køre langt uden for byen for at spise, ikke mindst i weekenden. Du finder derfor mange spisesteder på landet langt fra nærmeste beboelse eller i bittesmå landsbyer, hvis samlede befolkning ikke ville kunne levere så meget som en uges tilfredsstillende omsætning. Der er en vis sikkerhed for et godt forhold mellem pris og kvalitet disse steder, hvor de er afhængige af et godt ry for at lokke kunder til. På den anden side skal du heller ikke undervurdere toscanernes følelsesmæssige tilknytning til landet. De er som golfaraberne, der forlader deres luksusboliger i byerne for bo nogle dage i telt i ørkenen. Eller som Eleanor Lavish fra A room with a view bemærker under promenaden i Firenze: “They are all peasants, you know”.

By og land