Caffè?

Når du er færdig med at spise, vil tjeneren spørge, om du ønsker kaffe. Det anses som den naturlige afslutning på et godt måltid, men italienerne går usædvanlig meget op i deres helbred og søvnkvalitet, så flere vil springe den over. Andre vælger af tage en grappa eller en amaro (bitter) til slut for fordøjelsen, men også dette fravælges af mange, ikke mindst nu hvor de i Italien med årtiers forsinkelse har indført regelmæssig alkometerkontrol af bilister. Det eneste utænkelige for en toscaner vil være at bestille en cappuccino, som ingen kunne drømme om at drikke efter den sene eftermiddag. De er selvfølgelig vant til, at turister beder om det, og de vil servere den med samme overbærende undren, som når vi danskere ser turister spise deres karrysild på franskbrød.

De florlette ricciarelli

Cantuccini con vinsanto